[{"text_idx": "#000000", "text": "UFC ts\u030cempion kaitseb meistritiitlit teist korda kolme na\u0308dala jooksul"}, {"text_idx": "#000001", "text": "UFC ka\u0308rbeskaalu (kuni 56,7 kg) kaks parimat sportlast vo\u0303itlevad sel na\u0308dalavahetusel maailmameistritiitli nimel. Vastamisi la\u0308hevad tiitlikaitsja Deiveson Figueiredo ja tabeliliider Brandon Moreno."}, {"text_idx": "#000002", "text": "Seda ko\u0303rgetasemelist lahingut kannavad u\u0308le telekanal TV3 Sport ja voogedastusteenus Go3. U\u0308lekanne algab pu\u0308hapa\u0308eval, 13. detsembril kell 5.00. Po\u0303himats\u030ci Figueiredo vs Moreno na\u0308eb orienteeruvalt kella 8 ajal, enne seda toimub neli eelmats\u030ci."}, {"text_idx": "#000003", "text": "32-aastane ja 165 cm pikk Figueiredo kaitseb oma tiitlit, mille vo\u0303itis eelmise aasta juulis toimunud lahingus ameeriklase Joseph Benavideziga. Figueiredo kaitseb seekord tiitlit juba teist korda vaid kuu aja jooksul \u2013 21 pa\u0308eva tagasi alistas ta ameeriklase Alex Perezi."}, {"text_idx": "#000004", "text": "MMA-karja\u0308a\u0308ri jooksul on brasiillane saanud vaid u\u0308he kaotuse, seda kohtunike otsusega 2019. aasta ma\u0308rtsis kaasmaalase Jussier Formiga vastu. Figueiredol on ette na\u0308idata 20 vo\u0303itu (neist u\u0308heksa nokaudiga). Ta on vo\u0303itnud viimased viis mats\u030ci ja\u0308rjest."}, {"text_idx": "#000005", "text": "27-aastane ja 170 cm pikk Brandon Moreno on UFC ka\u0308rbeskaalu edetabeli 1. kohal ja valmis meistrivo\u0308o\u0308 u\u0308le vo\u0303tma. Mehhiklane on va\u0308ga heas vormis, ta on vo\u0303itnud kolm mats\u030ci ja\u0308rjest. Viimati alistas ta ameeriklase Brandon Royvali."}, {"text_idx": "#000006", "text": "Morenol on 18 vo\u0303itu (kolm nokaudiga) ja viis kaotust. Moreno trump on maadlus ja Figueiredol ka\u0308elo\u0308o\u0308gid pu\u0308stivo\u0303itluses."}, {"text_idx": "#000007", "text": "Eelmats\u030cides vo\u0303itleb u\u0308ks maailma parimaid kergkaallaseid, endine UFC vahetiitli hoidja Tony Ferguson kuni 70,3 kg kategoorias brasiillase Charles Oliveiraga. Oliveira lo\u0308o\u0308b praegu laineid, kuna on vo\u0303itnud juba seitse mats\u030ci ja\u0308rjest. Ferguson on hetkel tabeli kolmas ja Oliveira seitsmes."}, {"text_idx": "#000008", "text": "Huvitav peaks olema ka raskekaalu (kuni 120,2 kg) duell, kus katsuvad jo\u0303udu Brasiiliast endine ts\u030cempion Junior dos Santos ja prantslane Cyril Gane. Esimene neist on raskekaalu edetabelis seitsmes ja teine 14. kohal."}, {"text_idx": "#000009", "text": "GoodFight pu\u0308stitab kogu u\u0308hiskonnale ku\u0308simuse: kuidas mo\u0303elda nagu sportlane, vo\u0303itlussportlane? Milline on u\u0308ks to\u0303eline u\u0308hiskonna kangelane ja kuidas saada spordikangelaseks?"}, {"text_idx": "#000010", "text": "Kung fu komo\u0308o\u0308dia \u201cNa\u0308htamatu vo\u0303itlus\u201d mu\u0308u\u0308di Po\u0303hja-Ameerika kinolevisse"}, {"text_idx": "#000012", "text": "Zhang on avatud mats\u030cile Furyga"}, {"text_idx": "#000022", "text": "Markus Mittal: pidin tagasi vo\u0303itma selle, mis kuulus mulle"}, {"text_idx": "#000024", "text": "XFS! O\u0303htu pakkus po\u0303nevaid vastasseise ja nokaute"}, {"text_idx": "#000025", "text": "Priit Kolsar: poks no\u0303uab palju pu\u0308hendumust ja distsipliini"}, {"text_idx": "#000030", "text": "Laulja, raadiosaatejuht ja meemitegija Robin Juhkental vastas oma Instagramis ku\u0308simusele \u201eMillise kuulsusega sa poksiringi astuksid?\u201c, et ei poolda va\u0308givalda, aga..."}]